Document ID: 31993L0047

ΔΕΚΑΤΗ ΕΚΤΗ ΟΔΗΓΙΑ 93/47/ΕΟΚ ΤΗΣ ΕΠΙΤΡΟΠΗΣ της 22ας Ιουνίου 1993 για την προσαρμογή στην τεχνική πρόοδο των παραρτημάτων II, III, V, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα καλλυντικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 92/86/ΕΟΚ (2), και ιδίως το άρθρο 8 παράγραφος 2,
Εκτιμώντας:
ότι, βάσει των διαθέσιμων στοιχείων, αφενός, μπορεί να επιτραπεί οριστικά ένα φίλτρο ιώδους και, αφετέρου, ορισμένες ουσίες, συντηρητικά και φίλτρα υπεριώδους πρέπει να απαγορευθούν οριστικά ή να παραταθεί για συγκεκριμένο χρονικό διάστημα η επιτρεπόμενη χρήση τους-
ότι, για λόγους προστασίας της δημόσιας υγείας, πρέπει να απαγορευθεί η χρήση της 4-αμινο-2-νιτροφαινόλης-
ότι, βάσει των πιο πρόσφατων επιστημονικών και τεχνικών ερευνών, μπορεί να επιτραπεί στα καλλυντικά προϊόντα, με κάποιους περιορισμούς και όρους και με την υποχρέωση αναγραφής στην επισήμανση ορισμένων προειδοποιήσεων για την προστασία της υγείας, η χρήση του υπεροξειδίου του στροντίου και της φαινολοφθαλεΐνης-
ότι, βάσει των πιο πρόσφατων επιστημονικών και τεχνικών ερευνών, μπορεί να επιτραπεί στα καλλυντικά προϊόντα, με κάποιους περιορισμούς και όρους, η χρήση του 3-ιμιδαζολ-4-υλακριλικού οξέος και του εστέρα του, μέχρι τις 30 Ιουνίου 1994, ως φίλτρου υπεριώδους-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/768/ΕΟΚ τροποποιείται ως εξής:
1. Στο παράρτημα ΙΙ προστίθεται ο ακόλουθος αριθμός:
"412. 4-αμινο-2-νιτροφαινόλη."
2. Στο παράρτημα ΙΙΙ, πρώτο μέρος:
α) στους αύξοντες αριθμούς 8, 9 και 10 προστίθεται η φράση "Να χρησιμοποιούνται κατάλληλα γάντια" στο στοιχείο β) της στήλης ζ)-
β) στον αριθμό 12 στη στήλη ζ) προστίθεται η φράση: "α): Να χρησιμοποιούνται κατάλληλα γάντια".
3. Στο παράρτημα ΙΙΙ, δεύτερο μέρος, προστίθενται οι ακόλουθοι αριθμοί:
/* ΠΙΝΑΚΕΣ: δείτε Ε.Ε. */
στροντίου υπό τους όρους που προβλέπονται στο παράρτημα ΙΙΙ δεύτερο μέρος, αύξων αριθμός 1, . . ."
5. Στο παράρτημα VI, δεύτερο μέρος, η ημερομηνία "30ής Ιουνίου 1993" αντικαθίσταται από την ημερομηνία "30ής Ιουνίου 1994" για τους αύξοντες αριθμούς 2, 15, 16, 21, 26, 27, 28, 29 και 30.
6. Στο παράρτημα VII, πρώτο μέρος:
α) προστίθεται ο ακόλουθος αύξων αριθμός:
7. Στο παράρτημα VII, δεύτερο μέρος:
α) προστίθεται ο ακόλουθος αύξων αριθμός:
γ) η ημερομηνία "30ής Ιουνίου 1993" αντικαθίσταται από την ημερομηνία "30ής Ιουνίου 1994" για τους αύξοντες αριθμούς 2, 5, 6, 12, 13, 17, 24, 25, 26, 28, 29 και 32.
Άρθρο 2
1. Με την επιφύλαξη των ημερομηνιών που αναφέρονται στο άρθρο 1, τα κράτη μέλη λαμβάνουν τα αναγκαία μέτρα ώστε, από την 1η Ιουλίου 1994, όσον αφορά τις ουσίες που απαριθμούνται στο άρθρο 1, ούτε οι παραγωγοί ούτε και οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.
2. Τα κράτη μέλη λαμβάνουν τα αναγκαία μέτρα ώστε, μετά τις 30 Ιουνίου 1995, τα προϊόντα που αναφέρονται στην παράγραφο 1 και περιέχουν τις ουσίες που απαριθμούνται στο άρθρο 1, να μην είναι δυνατό να πωλούνται ή να χορηγούνται στον τελικό καταναλωτή εάν δεν πληρούν τις διατάξεις της παρούσας οδηγίας.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1994. Ενημερώνουν αμέσως την Επιτροπή σχετικά.
2. Όταν τα κράτη μέλη θεσπίζουν τις εν λόγω διατάξεις, αυτές περιλαμβάνουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.
3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 22 Ιουνίου 1993.

Labels: 7
1
15